\\SERVER-PRIMARIA\Elex Update\elexdb\84ddfb34126fc3a48ee38d7044e87276\ca098938193c848a42e6bbf7755fcfe8

**GUVERNUL REPUBLICII MOLDOVA**

**H O T Ă R Î R E**

**privind angajarea răspunderii asupra proiectului de lege**

**pentru modificarea Legii nr.313/2018 cu privire la acordarea**

**suportului unic unor beneficiari de pensii**

**nr. 1267  din  21.12.2018**

*(în vigoare 22.12.2018)*

Monitorul Oficial al R. Moldova nr. 504-511 art. 1340 din 22.12.2018

\* \* \*

În temeiul art.1061 alin.(1) din Constituţia Republicii Moldova şi al art.119 din Regulamentul Parlamentului, adoptat prin Legea nr.797/1996 (republicată în Monitorul Oficial al Republicii Moldova, 2007, nr.50, art.237), Guvernul

**HOTĂRĂŞTE:**

**1.** Se aprobă proiectul de lege pentru modificarea Legii nr.313/2018 cu privire la acordarea suportului unic unor beneficiari de pensii.

**2.** Se declară angajarea răspunderii Guvernului asupra proiectului de lege menţionat, care se prezintă Parlamentului pentru a fi supus procedurii prevăzute în art.1061 din Constituţia Republicii Moldova.

|  |  |
| --- | --- |
| **PRIM-MINISTRU** | **Pavel FILIP** |
| **Nr.1267. Chşinău, 21 decembrie 2018.** | |

Proiect

**L E G E**

**pentru modificarea Legii nr.313/2018 cu privire la**

**acordarea suportului unic unor beneficiari de pensii**

Prezenta lege organică este adoptată în temeiul prevederilor art.1061 din Constituţie, prin angajarea răspunderii Guvernului faţă de Parlament.

**Art.I.** – Legea nr.313/2018 cu privire la acordarea suportului unic unor beneficiari de pensii (Monitorul Oficial al Republicii Moldova, 2018, nr.461, art.762) se modifică după cum urmează:

**1.** În denumire, după cuvîntul “pensii” se introduc cuvintele “şi alocaţii sociale de stat”.

**2.** Se completează cu articolul I1 cu următorul cuprins:

“**Art.I1.** – Beneficiarilor de toate tipurile de alocaţii sociale de stat, cu excepţia alocaţiei pentru îngrijire, însoţire şi supraveghere, stabilite pînă la intrarea în vigoare a prezentei legi conform Legii nr.499/1999 privind alocaţiile sociale de stat pentru unele categorii de cetăţeni, li se acordă un suport unic în sumă de 600 de lei.”

**3.** La articolul II, după cuvîntul “pensiei” se introduc cuvintele “şi alocaţiilor sociale de stat”.

**4.** La articolul III, după cuvîntul “pensiilor” se introduc cuvintele “şi alocaţiilor sociale de stat”.

**5.** La articolul VII alineatul (2), cuvintele “beneficiarii de pensii” se substituie cu cuvîntul “beneficiari”.

**Art.II.** – Cheltuielile pentru implementarea prezentei legi sînt acoperite din contul şi în limitele transferurilor de la bugetul de stat către bugetul asigurărilor sociale de stat.

**Art.III.** – Prezenta lege intră în vigoare la data publicării.

Preşedintele Parlamentului